Konor Makgregorning navbatdagi jangi sanasi va raqibi ma’lum bo‘ldi

UFC’ning ikki vazn toifasidagi sobiq chempioni Konor Makgregor 2020-yilning 18-yanvarida oktagonga qaytadigan bo‘ldi.

Makgregor UFC 246 jang oqshomida Donald Serronega qarshi to‘qnashuvga rozilik bildirgan va shartnomaga imzo chekkan.
UFC 246 musobaqasi 2020-yil 18-yanvar kuni Las-Vegasda bo‘lib o‘tadi.
Eslatib o‘tamiz, Makgregor UFC 229 musobaqasida Habib Nurmagomedovga mag‘lub bo‘lganidan so‘ng biror marta ham boshqa jangda ishtirok etmadi.
Ma’lumot uchun, Konor Makgregor MMA’da 25 ta jang o‘tkazib, ularning 21 tasida g‘alaba qozongan. To‘rtta jangda esa mag‘lub bo‘lgan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!